Source: http://njt.hu/cgi_bin/njt_doc.cgi?docid=219383.382708
Timestamp: 2020-07-10 04:38:34
Document Index: 26676740

Matched Legal Cases: ['§1', '§9', '§11', '§13', '§14', '§15', '§16', '§17']

188/2020. (V. 7.) Korm. rendelet
a veszélyhelyzet ideje alatt érvényesülő egyes büntetőjogi tárgyú intézkedésekről, valamint a veszélyhelyzet ideje alatt érvényesülő egyes eljárásjogi intézkedésekről szóló 74/2020. (III. 31.) Korm. rendelet és a veszélyhelyzet kihirdetésével összefüggésben egyes büntetés-végrehajtási szabályok módosításáról szóló 90/2020. (IV. 5.) Korm. rendelet módosításáról
a 21. § tekintetében az Alaptörvény 53. cikk (3) bekezdésében meghatározott eredeti jogalkotói hatáskörében, a koronavírus elleni védekezésről szóló 2020. évi XII. törvény 3. § (1) bekezdése szerinti országgyűlési felhatalmazás alapján,
1. A fogvatartott személyek arcképmása, ujj- és tenyérnyomata, valamint DNS-profilja nyilvántartásba vétel céljából történő rögzítésének, levételének, illetve a mintavétel eltérő szabályai
1. § (1) Ha az arcképmás rögzítésének a bűnügyi nyilvántartási rendszerről, az Európai Unió tagállamainak bíróságai által magyar állampolgárokkal szemben hozott ítéletek nyilvántartásáról, valamint a bűnügyi és rendészeti biometrikus adatok nyilvántartásáról szóló 2009. évi XLVII. törvényben (a továbbiakban: Bnytv.) meghatározott feltételei fennállnak, a büntetőeljárás alá vont személy arcképmásának rögzítéséről a személyazonosító adatok és fényképek nyilvántartásába történő felvétele érdekében a nyomozó hatóság a fogvatartásban lévő terhelt esetében a fogvatartást végrehajtó büntetés-végrehajtási intézet erre kijelölt tagja útján is gondoskodhat. Ebben az esetben az eljáró nyomozó hatóság a fogvatartást végrehajtó büntetés-végrehajtási intézet rendelkezésére bocsátja az arcképmás kísérő adatlapot.
(2) Az (1) bekezdésben meghatározott esetben az arcképmást a fogvatartást végrehajtó büntetés-végrehajtási intézet nyolc napon belül küldi meg a bűnügyi nyilvántartó szerv részére.
(3) Ha az ujj- és tenyérnyomatvétel, illetve DNS-mintavétel Bnytv.-ben meghatározott feltételei fennállnak, a büntetőeljárás alá vont személyek
a) ujj- és tenyérnyomatainak nyilvántartásába felvételre kerülő ujj- és tenyérnyomat, illetve
b) DNS-profiljainak nyilvántartásába felvételre kerülő szájnyálkahártya-törlet
felvételéről a nyomozó hatóság a fogvatartásban lévő terhelt esetében a fogvatartást végrehajtó büntetés-végrehajtási intézet erre kijelölt tagja útján is gondoskodhat. Ebben az esetben az eljáró nyomozó hatóság a fogvatartást végrehajtó büntetés-végrehajtási intézet rendelkezésére bocsátja az ujjnyomat-lapot, a tenyérnyomat-lapot, valamint DNS-mintavételi egységcsomagot.
(4) A (3) bekezdésben meghatározott esetben a mintát, valamint a mintavételhez kapcsolódó belső azonosító kódot az ujj- és tenyérnyomatvételt, illetve a DNS-mintavételt végrehajtó büntetés-végrehajtási intézet nyolc napon belül küldi meg a szakértői nyilvántartó szerv részére.
(5) Ha az ügyészség végzi a nyomozást, az (1)–(4) bekezdés rendelkezéseit értelemszerűen alkalmazni kell azzal, hogy ebben az esetben az arcképmás kísérő adatlapot, az ujjnyomat-lapot, a tenyérnyomat-lapot, valamint a DNS-mintavételi egységcsomagot az eljáró ügyészség bocsátja a fogvatartást végrehajtó büntetés-végrehajtási intézet rendelkezésére.
2. A járványügyi intézkedéssel érintett személyek adatainak átadása a büntetőügyben eljáró szervek, valamint a büntetés-végrehajtási intézet és a javítóintézet számára
2. § A rendőrség járványügyi védekezés és a hatósági házi karantén szabályai megtartásának ellenőrzése céljából vezetett nyilvántartásából adatot igényelhet
a) a bíróság, az ügyészség, a nyomozó hatóság a büntetőeljárás lefolytatása céljából, valamint
b) a büntetés-végrehajtási intézet és a javítóintézet a járványügyi védekezés, a hatósági házi karantén, a kijelölt karantén, valamint a járványügyi megfigyelés, zárlat vagy elkülönítés fennállásának ellenőrzése céljából.
3. A minősített adatot kezelő nyilvántartó és a kezelőpont működésének eltérő szabályai
3. § A minősített adatot kezelő szervekhez érkező vagy ott keletkező minősített adatok nyilvántartásával kapcsolatos feladatokat ellátó nyilvántartó és kezelőpont működtetéséhez egy fő titkos ügykezelő kinevezése, illetve foglalkoztatása is elégséges.
4. A veszélyhelyzet ideje alatt érvényesülő egyes eljárásjogi intézkedésekről szóló
74/2020. (III. 31.) Korm. rendelet módosítása
4. §1
12. §9
14. §11
16. §13
17. §14
5. A veszélyhelyzet kihirdetésével összefüggésben egyes büntetés-végrehajtási szabályok módosításáról szóló 90/2020. (IV. 5.) Korm. rendelet módosítása
18. §15
19. §16
20. § (1) Ez a rendelet – a (2) bekezdésben foglalt kivétellel – a kihirdetését követő napon lép hatályba.
(2) A 21. § az e rendelet kihirdetését követő tizenötödik napon lép hatályba.
21. §17
1 A 4. § a 2010: CXXX. törvény 12. § (2) bekezdése alapján hatályát vesztette.
3 A 6. § a 2010: CXXX. törvény 12. § (2) bekezdése alapján hatályát vesztette.
4 A 7. § a 2010: CXXX. törvény 12. § (2) bekezdése alapján hatályát vesztette.
5 A 8. § a 2010: CXXX. törvény 12. § (2) bekezdése alapján hatályát vesztette.
7 A 10. § a 2010: CXXX. törvény 12. § (2) bekezdése alapján hatályát vesztette.
8 A 11. § a 2010: CXXX. törvény 12. § (2) bekezdése alapján hatályát vesztette.
9 A 12. § a 2010: CXXX. törvény 12. § (2) bekezdése alapján hatályát vesztette.
10 A 13. § a 2010: CXXX. törvény 12. § (2) bekezdése alapján hatályát vesztette.
11 A 14. § a 2010: CXXX. törvény 12. § (2) bekezdése alapján hatályát vesztette.
13 A 16. § a 2010: CXXX. törvény 12. § (2) bekezdése alapján hatályát vesztette.
14 A 17. § a 2010: CXXX. törvény 12. § (2) bekezdése alapján hatályát vesztette.
15 A 18. § a 2010: CXXX. törvény 12. § (2) bekezdése alapján hatályát vesztette.
16 A 19. § a 2010: CXXX. törvény 12. § (2) bekezdése alapján hatályát vesztette.
17 A 21. § a 20. § (2) bekezdése alapján 2020. május 22-én lép hatályba.